**Številka:** 4-40-20/2024

**Datum:** 31. 1. 2024

**Zadeva:** Obvestilo o delu nove izvajalke v dispanzerju medicine dela, prometa in športa v Zdravstvenem domu Brežice

Obveščamo vas, da je v dispanzerju medicine dela, prometa in športa v Zdravstvenem domu Brežice, pričela z delom zdravnica **Darja FERENČAK, dr. med., specialistka medicine dela, prometa in športa.**

V okviru dispanzerja izvajamo:

* preventivne zdravstvene preglede pred nastopom dela;
* obdobne in druge usmerjene zdravstvene preglede delavcev;
* zdravstvene preglede za voznike motornih vozil vseh kategorij ter za podaljšanje vozniškega dovoljenja vseh kategorij;
* zdravstvene preglede gasilcev;
* preglede pred pričetkom šolanja na srednjih šolah in fakultetah;
* analize delovnih mest in zdravstveno oceno tveganja;
* sodelujemo pri pripravi obrazcev za invalidsko komisijo;
* promocijo zdravja na delovnem mestu glede na kazalnike zdravja;
* svetovanje in predloge ergonomskih rešitev;
* zdravstvene preglede za posest in nošenje orožja.

Storitve, ki jih izvajamo v dispanzerju medicine dela, prometa in športa so samoplačniške oziroma plačane s strani delodajalca.

**Preiskave, ki jih opravljamo:**

* klinični pregled z osnovno biometrijo (telesna masa, telesna višina, indeks telesne mase);
* laboratorijske preiskave krvi in urina ter testiranja urina na droge;
* preiskave vidnega polja;
* spirometrija, preiskava pljučne funkcije;
* EKG, grafični zapis električne aktivnosti srca v določenem časovnem obdobju;
* ADG, preiskavo sluha;
* BFV, preiskavo vzdražnosti ravnotežnostnega aparata.

Za pregled **se je potrebno predhodno naročiti,** na dogovorjeni termin **pridite tešč**, če zbolite vas prosimo, da nam sporočite.

**Naročanje je možno** v ordinacijskem času osebno, po pošti, po telefonu (07) 4991 418 ali po elektronski pošti: [mdps@zd-brezice.si](mailto:mdps@zd-brezice.si).

**Pooblaščena oseba** za vodenje čakalnega seznama: Irena SMUKOVIČ, diplomirana medicinska sestra, Zdravstveni dom Brežice, Černelčeva cesta 8, 8250 Brežice, tel. št.: (07) 4991 418, elektronska pošta: [mdps@zd-brezice.si](mailto:mdps-cesarec@zd-brezice.si).

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ORDINACIJSKI ČAS:**   |  |  |  | | --- | --- | --- | | **Ponedeljek** | 07.00 | 14.00 | | **Torek** | 07.00 | 14.00 | | **Sreda** | 07.00 | 14.00 | | **Četrtek** | 07.00 | 14.00 | | **Petek** | 07.00 | 14.00 |   Na **zdravstveni pregled pred zaposlitvijo** s seboj prinesite:   * napotnico (obrazec-predhodni ali obdobni pregled), ki naj bo natančno izpolnjena   s strani delodajalca;   * kartico zdravstvenega zavarovanja; * očala ali kontaktne leče, če imate predpisane; * zdravstveni karton (naročite, da ga v dispanzer posreduje vaš osebni zdravnik).   Pri **pregledu za voznika** potrebujete:   * osebni dokument in vozniško dovoljenje (če podaljšujete njegovo veljavnost); * kartico zdravstvenega zavarovanja; * očala ali kontaktne leče, če imate predpisane; * zdravstveni karton (naročite, da ga v dispanzer posreduje vaš osebni zdravnik). |

Dražen LEVOJEVIĆ

DIREKTOR